যম
যম (সংস্কৃত: यम) বা সংযম হল নিয়ম, যা যোগ দর্শনের "সঠিক জীবনযাপন" বা নৈতিক নিয়মের ধারাবাহিক প্রতিনিধিত্ব করে। যথাযথ আচরণের জন্য বেদ ও যোগসূত্রে এগুলি সংযম। এগুলি নৈতিক বাধ্যবাধকতা, আদেশ, নিয়ম বা লক্ষ্যগুলির একটি রূপ। যম হল "এগুলি করবেন না" স্ব-সংযমের তালিকা, প্রতিশ্রুতির প্রতিনিধিত্ব করে যা অন্যদের ও নিজের সাথে সম্পর্ককে প্রভাবিত করে। পরিপূরক নিয়ম পালনের প্রতিনিধিত্ব করে এবং যম ও নিয়ম একসাথে ভালভাবে বেঁচে থাকার ব্যক্তিগত বাধ্যবাধকতা। যমের প্রথম দিকের উল্লেখ ঋগ্বেদে আছে এবং হিন্দুধর্মের পঞ্চাশেরও বেশি গ্রন্থে এর বিভিন্ন ঐতিহ্য থেকে যম নিয়ে আলোচনা করা হয়েছে। পতঞ্জলি তার যোগসূত্রে পাঁচটি যমের তালিকা করেছে। দশটি যমকে অসংখ্য হিন্দু গ্রন্থে "সংযম" হিসাবে সংজ্ঞায়িত করা হয়েছে, যার মধ্যে যাজ্ঞবল্ক্য স্মৃতির ৩.৩১৩ পদে, শাণ্ডিল্য ও বরাহ উপনিষদে, স্বত্মারামের হঠযোগ প্রদীপিকায়, এবং তিরুমুলার এর তিরুমন্তিরামায়। সর্বাধিক উল্লেখিত যম হচ্ছে অহিংসা, সত্য, অস্তেয়, মিতাহার, ক্ষমা ও দয়া। যম ব্যক্তির নিজের কর্ম, কথা ও চিন্তায় আত্ম-সংযম অন্তর্ভুক্ত করে।